വ്യവസായി രവി പിള്ളയുടെ മകന്്റെ വിവാഹംഗുരുവായൂര് ക്ഷേത്രത്തിലെ നടപ്പന്തല് അലങ്കരിച്ചതിനെതിരെ ഹൈക്കോടതി വ്യവസായി രവി പിള്ളയുടെ മകന്്റെ വിവാഹത്തിന് മുന്നോടിയായി ഗുരുവായൂര് ക്ഷേത്രത്തിലെ നടപ്പന്തല് അലങ്കരിച്ചതിനെതിരെ ഹൈക്കോടതി. എന്ത് സാഹചര്യത്തിലാണ് ഭരണസമിതി ഇതിന് അനുമതി നല്കിയതെന്ന് ദേവസ്വം അഡ്മിനിസ്ട്രേറ്റര് വിശദീകരിക്കണം. കൊവിഡ് പ്രോട്ടോകോള് പാലിച്ചാണോ വിവാഹങ്ങള് നടക്കുന്നതെന്ന് അഡ്മിനിസ്ട്രേറ്റര് ഉറപ്പ് വരുത്തണമെന്നും ഹൈക്കോടതി നിര്ദേശിച്ചു. ഗുരുവായൂര് ക്ഷേത്രത്തിലെ നടപ്പന്തല് കൂറ്റന് കട്ടൗട്ടുകളും ബോര്ഡുകളും ചെടികളും വെച്ച് അലങ്കരിച്ചതിന്്റെ ദൃശ്യങ്ങള് കഴിഞ്ഞ ദിവസങ്ങളില് സമൂഹമാധ്യമങ്ങളില് പ്രചരിച്ചിരുന്നു. ഇതിന്്റെ അടിസ്ഥാനത്തിലാണ് ഹൈക്കോടതി സ്വമേധയാ ഇടപെട്ടത്. നടപ്പന്തലിലെ ബോര്ഡുകളും കട്ടൗട്ടുകളും കോടതി നിര്ദേശത്തെ തുടര്ന്ന് നേരത്തെ നീക്കിയിരുന്നു. എന്നാല് മറ്റ് അലകാരങ്ങള് മാറ്റിയിട്ടില്ല. കൊവിഡ് വ്യാപനം നിലനില്ക്കെ എന്ത് അടിസ്ഥാനത്തിലാണ് ഇത്തരം അലകാര പണികള്ക്ക് ദേവസ്വം അനുമതി നല്കിയതെന്നാണ് കോടതിയുടെ ചോദ്യം. ഇക്കാര്യത്തില് തിങ്കളാഴ്ച്ചയ്ക്കകം സത്യവാങ്മൂലം നല്കണം. എന്നാല് പൂക്കള് കൊണ്ടുള്ള അലങ്കാരത്തിന് മാത്രമാണ് അനുമതി നല്കിയിരുന്നതെന്നാണ് ദേവസ്വത്തിന്്റെ വിശദീകരണം. ഇവന്റ് മാനേജ്മെന്റ് കമ്ബനി തങ്ങളുടെ അറിവില്ലാതെയാണ് ബോര്ഡുകളും മറ്റും വെച്ചതെന്നും ദേവസ്വം ചെയര്മാന് വ്യക്തമാക്കി. ക്ഷേത്രത്തില് ഒരു വിവാഹ സംഘത്തിനൊപ്പം 12 പേര്ക്കാണ് അനുമതി. നടപ്പന്തലിലെ വിവാഹങള് കൊവിഡ് പ്രോട്ടോകോള് പാലിച്ചാണോ നടക്കുന്നതെന്നും കോടതി ചോദിച്ചു. ഇക്കാര്യം ഉറപ്പുവരുത്തേണ്ടത് ദേവസ്വമാണെന്നും കോടതി നിര്ദേശിച്ചു.